σελίδα+εκπαιδευτικού

Σελίδα καθηγητή Η __έννοια του mole ε__ίναι μια **ποσοτική** έννοια, **βασική και πρωταρχική** για τους μαθητές της Α΄ Λυκείου και προαπαιτούμενη για πολλές ενότητες των υπολοίπων τάξεων. Είναι απαραίτητη και χρήσιμη για όσους ασχοληθούν με Χημεία και άλλες επιστήμες. Η σημασία της έγκειται στο ότι εμπεριέχει την __αναλογία μικρόκοσμου-μακρόκοσμου (σταθερά Αvogadro Ν Α )__, την ευαίσθητη σχέση ** ορατού και αόρατου κόσμου **. Τα τελευταία 75 χρόνια τα άτομα και τα μόρια είναι «ορατά» για την επιστήμη. Οι ιδιότητές τους καθορίζουν τη συμπεριφορά της ύλης, των ουσιών που βρίσκονται γύρω μας. Η __διδασκαλία του mole__ δίνει πληροφορίες για τις μαθησιακές δυσκολίες γενικά της χημείας και θεωρείται **ενδεικτική** (Johnstone et al.,1971). Είναι καταγεγραμμένο από εμπειρία και έρευνες ότι η διδασκαλία της έννοιας του mole και των σχετικών μεγεθών //**φοβίζει**// τους μαθητές και δυσκολεύει μαθητές και καθηγητές (Furiό C.et al, 2002). Οι δυσκολίες είναι αποκαλυπτικές, όταν καλούνται να λύσουν **απλά προβλήματα συγκεντρώσεως και στοιχειομετρίας.** Όμως δεν πρέπει να μένουμε στην ποσοτική προσέγγιση της έννοιας, αλλά να επιχειρείται **ποιοτική προσέγγιση** με έμφαση στην ατομική φύση της ύλης και των αλληλεπιδράσεων των ουσιών, Στην ιστοεξερεύνηση προσπαθούμε με ελκυστικό και ελπίζουμε ενδιαφέροντα τρόπο να μυήσουμε τους μαθητές μας με **καθοδηγούμενη διερευνητική μάθηση με κατανόηση** σε πολύ βασικά – εισαγωγικά θέματα χημείας όπως: η σταθερά Avogadro, η ατομική μονάδα μάζας, η σχετική μοριακή μάζα, τη έννοια του mole και η στοιχειομετρία. Θα εξερευνήσουν οι ίδιοι τις πληροφορίες ώστε να ανακαλύψουν μόνοι τους πόσο σημαντικό είναι στη χημεία Απευθύνεται σε μαθητές χημείας του Λυκείου. Κυρίως μαθητές της Α΄ τάξης που διδάσκονται για πρώτη φορά το mole αλλά και σε μαθητές της Β΄ που εφαρμόζουν σχεδόν για πρώτη φορά την έννοια του mole σε προβλήματα πχ. καύσης. **Δεδομένα** Αυτή η ιστοσελίδα καλύπτει τις παραγράφους 4.1, 4.4 του βιβλίου της Α΄ Λυκείου. Τα άτομα διατηρούνται στις χημικές αντιδράσεις και αυτό οδηγεί στην Αρχή της διατήρησης της μάζας που μας επιτρέπει τον υπολογισμό της μάζας προϊόντων και αντιδρώντων. Οι μαθητές θα πρέπει να γνωρίζουν ότι η ποσότητα ενός mole ουσίας, όπως 1 mol του άνθρακα 12 έχει μάζα ακριβώς 12 γραμμάρια, και ότι ένα mole ισοδυναμεί με 6.02 x 10 23 σωματίδια (άτομα ή μόρια) Επίσης ότι 1 mol= 22,4 L (STP) για αέρια Στην ιστοεξερεύνηση αυτή θεωρείται **προϋπάρχουσα γνώση //η σχετική ατομική μάζα// **, γιατί χρειάζεται δική της ιστοεξερεύνηση (Νόμοι Χημείας – χημικά ισοδύναμα, Ισότοπα, φασματομετρία μάζας ) **Διαδικασία** Αυτή είναι μια ιστοεξερεύνηση, η οποία μπορεί να πραγματοποιηθεί σε τέσσερις ημέρες (μία ημέρα για κάθε διαδικασία). Μπορείτε να ορίσετε ομάδες δύο ατόμων που απλώς ακολουθούν τα βήματα της διαδικασίας και στη συνέχεια παραδίδουν την εργασία τους.
 * Εισαγωγή **
 * Μαθητές **